Juraj Njavro
Juraj Njavro (Cerovica, Neum, 2. srpnja 1938. - Zagreb, 15. rujna 2008.), bio je hrvatskiski liječnik i političar, poznat kao direktor gradske bolnice za vrijeme opsade Vukovara te kao ministar u nekoliko hrvatskih vlada 1990-ih.

Životopis 
Juraj Njavro rodio se je u Cerovici pokraj Neuma, 1938. godine. Osnovnu školu završio je u rodnom mjestu, gimnaziju u Dubrovniku, a Medicinski fakultet u Zagrebu.

Izbijanje rata 1991. godine ga je zateklo u Vukovaru, gdje je kao direktor bolnice i kirurg osobno sudjelovao u liječenju ranjenika. Nakon što je u studenom grad pao, Njavro je zajedno sa velikom skupinom civila zarobljen od snaga JNA i odveden u logor u Srijemskoj Mitrovici gdje je proveo nekoliko mjeseci. Svoja iskustva je opisao u knjizi 'Glava dolje, ruke na leđa''. Pušten je tijekom razmjene zarobljenika.

U ljeto 1992. je kao član HDZ izabran u Hrvatski sabor gdje će, uz još dva dodatna mandata, služiti do 2003. godine. U vladi Hrvoja Šarinića (1992.-1993.) bio je ministar zdravstva, u Vladi Nikice Valentića (1993.-1995.) obnašao je dužnost ministra za humanitarna pitanja, a bio je i na položaju ministra hrvatskih branitelja Domovinskog rata u Vladi Zlatka Mateše (1996.-1997.).

Vlada RH

Nagrade, priznanja i odlikovanja 
 Nositelj je mnogih odličja, priznanja i zahvalnica, a sam je posebno isticao priznanje Medicinskog fakulteta Sveučilišta u Zagrebu "Medicina - za humanost i etičnost"
 1995.: Red kneza Domagoja s ogrlicom

Izvori

Hrvatski političari
Ministri u Vladi Republike Hrvatske
Hrvatski liječnici
Biografije, Neum
Članovi Hrvatske demokratske zajednice